CELEX: 32013R0387
Language: bg
Date: 2013-04-23 00:00:00
Title: Регламент за изпълнение (ЕС) № 387/2013 на Комисията от 23 април 2013 година относно класирането на някои стоки в Комбинираната номенклатура

27.4.2013   
            
            
               BG
            
            
               Официален вестник на Европейския съюз
            
            
               L 117/14
            
         РЕГЛАМЕНТ ЗА ИЗПЪЛНЕНИЕ (ЕС) № 387/2013 НА КОМИСИЯТА
   от 23 април 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 април 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт, представен в желатинови капсули, пригодени за продажба на дребно. Всяка капсула съдържа следните съставки:
                  
                              —
                           
                           
                              прах от кората на котешки нокът (Uncaria tomentosa)
                           
                           
                              500 mg
                           
                        
                              —
                           
                           
                              аскорбил палмитат
                           
                           
                              57 mg
                           
                        
                              —
                           
                           
                              микрокристална целулоза
                           
                           
                              79 mg
                           
                        
                              —
                           
                           
                              оризово брашно
                           
                           
                              17 mg
                           
                        
                              —
                           
                           
                              силициев двуокис
                           
                           
                              32 mg
                           
                        Продуктът съдържа приблизително 17 тегловни процента нишесте/глюкоза.
                  Според обозначението на етикета продуктът се предлага като хранителна добавка, предназначена за консумация от човека.
               
               
                  2106 90 98
               
               
                  Класирането се определя от общи правила 1 и 6 за тълкуване на Комбинираната номенклатура, забележка 1, буква а) към глава 30, допълнителна забележка 1 към глава 30 и описанието на кодове по КН 2106, 2106 90 и 2106 90 98.
                  Тъй като концентрацията на активно вещество или вещества, съдържащо/и се в продукта, не е посочена върху етикета, опаковката или придружаващото упътване, изискванията на допълнителна забележка 1 към глава 30 не са изпълнени. Следователно класиране в позиция 3004 като медикамент е изключено.
                  Продуктът представлява хранителен продукт, който се предлага под формата на капсули. Заедно със съдържанието, обвивката е фактор, който определя предназначението и характера на продукта (вж. решението на Съда на Европейския съюз по съединени дела C-410/08—C-412/08, Swiss Caps, Сборник 2009 г., стр. I-11991, точки 29 и 32).
                  Следователно продуктът трябва да бъде класиран под код по КН 2106 90 98 като хранителни продукти, неупоменати, нито включени другаде (вж. също обяснителните бележки към Хармонизираната система за позиция 2106, точка 16).